stanford-oval/wikipedia huggingface dataset:
Google Sites
הערות שוליים

↑  דוגמה לאתר בעברית שנבנה במערכת., באתר sites.google.com
↑  דוגמה לאתר שנבנה במערכת החדשה.
↑  "EU Fines Turkey for Blocking Google Sites" באתר Techpresident
HP-65

מחשבון HP-65
ערכת מחשבון HP-65.
המחשבון הגיע במארז קשיח עם מדריך למשתמש, תוכנת "Standard Pac" של כרטיסים מגנטיים, נרתיק עור רך ומטען.
HP-65 הוא מחשבון־הכיס הראשון בעולם שהיה בר־תכנות. המחשבון הוצא לשוק על ידי חברת HP בשנת 1974. היו לו תשעה אוגרים וזיכרון ל־100 פעולות מקשים. הוא גם כלל קורא/כותב כרטיסים מגנטיים. גודל הכרטיס היה קטן מאוד, בערך כגודל מסטיק.
המחשבון HP-65 הציע אפשרויות כתיבת תוכנה בסיסיות יחסית, ותוכן האוגר R9 שלו הושחת בכל פעם שהמשתמש (או התוכנה) ביצעה פונקציות טריגונומטריות או מבחני השוואה. בעיה זו תועדה במדריך למשתמש, כך שלא נחשבה לבאג אלא לפגם ידוע בשימוש.
Google Analytics

| --- | --- |


 מפתח:  גוגל
 מערכת הפעלה:  חוצה-פלטפורמות (מבוסס רשת)
 סוג רישיון:  חופשי, מסחרי
 קטגוריה:  סטטיסטיקה, אנליזה
 www.google.com/analytics
 
Google Analytics (בעברית גוגל ניתוחים) הוא שירות שמוצע על ידי חברת גוגל, לאיסוף ויצירת נתונים סטטיסטיים מפורטים על תנועות גולשים באתרי אינטרנט כולל פירוט על מקורות התנועות ואמצעי מכירות. השירות מיועד למשווקים ובייחוד למנהלי אתרים ואנשי טכנולוגיה הקשורים לענף ניתוחי אינטרנט. זהו השירות הנפוץ ביותר כמנתח סטטיסטיקות. השירות הבסיסי הוא ללא תשלום וישנה גרסה משופרת בתשלום.
Google Analytics יכול לעקוב אחר מבקרים מכל המקורות כולל מנועי חיפוש ורשתות חברתיות, ביקורים ישירים ואתרים מפנים. הוא גם מודד את יעילותן של הפרסומות לאתר, כמו פרסומות בתשלום ללחיצה, שיווק בדואר אלקטרוני ואף מודד כניסות מתוך קישורים ממסמכים דיגיטליים כמו מסמכי PDF.
ראו גם

ניתוח תנועת גולשים
Good Morning

| --- | --- |
 שיר בביצוע קניה וסט
 מתוך האלבום Graduation
 יצא לאור:  11 בספטמבר 2007
 תאריך הקלטה:  2006–2007
 מקום הקלטה:  אולפני המוזיקה של סוני 
 סוגה:  היפ הופ
 שפה:  אנגלית
 אורך:  3:15
 חברת תקליטים:  רוק-א-פלה • דאף ג'אם
 כתיבה:  כותבים שונים
 הפקה:  קניה וסט
 
Good Morning (בעברית: בוקר טוב) הוא שיר שהוקלט על ידי הראפר האמריקאי קניה וסט, מתוך אלבום האולפן השלישי שלו, Graduation. השיר יצא לאור ב-11 בספטמבר 2007, על ידי חברות התקליטים רוק-א-פלה רקורדס ודאף ג'אם, ביחד עם שאר שירי האלבום. השיר הופק על ידי וסט, ומכיל בתוכו סימפול משירו של הזמר והפסנתרן האנגלי אלטון ג'ון, "Someone Saved My Life Tonight", שיצא לאור בשנת 1975.
כרצועה הפותחת של האלבום, השיר משמש כהקדמה לנושאים המוזיקליים והליריים של האלבום. השיר זכה לביקורות חיוביות, בעיקר ממבקרי מוזיקה עכשווית, ששיבחו את ההפקה המוזיקלית והליריות בשיר. וסט ביצע את השיר כשיר הפותח של סיבוב ההופעות "Glow in the Dark Tour" בשנת 2008. בשנים שחלפו מאז צאתו, השיר זכה לגרסאות כיסוי שונות שנוצרו על ידי מגוון אמני היפ הופ, מפיקים מוזיקליים ולהקות, בהם ביג שון, דה גיים ו-Arrested Development.
אף על פי שלא יצא כסינגל, הופק לשיר ווידאו קליפ מונפש, שבויים על ידי הבמאי היפני טאקאשי מורקמי, שעיצב את עטיפת האלבום Graduation ושל הסינגלים הנלווים אליו. הווידאו קליפ מתרכז בדוב הצעצוע "Dropout Bear", המשמש כקמע האנתרופומורפי של וסט בטרילוגיית אלבומיו הראשונים.
רקע וכתיבה

השיר נכתב והופק על ידי וסט. בשל היותו השיר הפותח של האלבום, הכותרת המקורית של השיר הייתה "Good Morning (Intro)", אך לאחר מכן שונתה. בשונה מאלבומיו הקודמים של וסט, The College Dropout ו-Late Registration, הרצועה הפותחת של האלבום Graduation כוללת את קולותיו של וסט. יחד עם השימוש של וסט בדוגם צלילים, אחד ההיבטים המובהקים ביותר של ההפקה של השיר הוא הדגש המשמעותי על מוזיקה אלקטרונית. השיר מסמל את התקדמותו של וסט לעבר נוף צליל אלקטרוני יותר.
השיר כולל סימפול מתוך שירו של הזמר והפסנתרן האנגלי אלטון ג'ון, "Someone Saved My Life Tonight" משנת 1975. באופן מקרי, ג'ון הודה ברצון לעבוד עם ווסט במהלך ריאיון לרולינג סטון ב-25 באוגוסט 2006. כמו כן, טען כי רצה לשלב בשיריו מוזיקת היפ הופ, וכי "השיר הבא שאני אוציא יהיה שיר היפ הופ". הראיון התקיים בזמן שעבד ג'ון על אלבום הקונספט Captain & the Kid (אנ'), שיצא לאור בשנת 2006 ומשמש כאלבום ההמשך לאלבומו התשיעי Captain Fantastic and the Brown Dirt Cowboy, שיצא לאור ב-1975 ומכיל בתוכו את השיר שדגם וסט. שנים לאחר מכן, שני האמנים שיתפו פעולה רשמית זה עם זה באלבום האולפן החמישי של וסט, My Beautiful Dark Twisted Fantasy, אותו תיאר ג'ון כ"גאוני". ג'ון ניגן בפסנתר והיה אחד מתוך אמנים רבים שתרמו קולות רקע לשיר "All of the Lights".
השיר הושמע לראשונה כאשר תחנת הרדיו הדיגיטלית "BBC Radio 1Xtra" הציגה פינה בשם "Audience With Kanye West" בתיאטרון המוזיקה לרדיו ב-13 באוגוסט 2007 בלונדון. וסט הדריך את הקהל בתיאטרון, תוך שהוא מנגן את האלבום במלואו ישירות ממחשב נייד של מקבוק אייר דרך מערכת רמקולים. הבכורה הייתה חלק ממסע פרסום מקיף נרחב לכבוד צאת אלבומו השלישי של וסט במהלך טיול בבריטניה. שבועיים לאחר מכן, השיר הושמע כשיר הפתיחה כאשר וסט קיים סשן להאזנה לאלבום בעיר ניו יורק. ב-28 באוגוסט, התקיים סשן לילה בו הושמעו שירי האלבום בתיאטרון "New World Stages". בסשן הסביר וסט את שאיפותיו לקראת אלבומו השלישי. במשך כל הלילה, הוא ניגן תצוגה מקדימה של השירים מתוך האלבום מתחילתו ועד סופו ללא הפרעה, חלקם בליווי וידאו קליפים. כאשר וסט ניגן את השיר, הופיעו סצנות מתוך הסרט "2001: אודיסיאה בחלל", תוך שאורות הבזיקו לפי הקצב של השיר.
הקלטה

השיר הוא השיר הראשון מתוך האלבום Graduation עליו עבד וסט. השיר הוקלט באולפני סוני מיוזיק שבניו יורק ובאולפני Record Plant שבהוליווד. לאחר מכן, השיר מוקסס באולפני "Chalice Recording" שבהוליווד. לפי טוני ויליאמס, חבר בחברת ההקלטות של וסט GOOD Music, וסט הוזמן גם לאולפן בדטרויט על מנת להתחיל את הקלטת השיר בפברואר 2006. וסט היה בדטרויט על מנת להופיע באירוע טרום-השקה של המשחק Super Bowl XL, שקיים ערוץ הטלוויזיה VH1.
בתחילת 2006 וסט פיקח על ההקלטה וההפקה של האלבום Graduation, בו זמנית עם אלבומו השביעי של חברו הקרוב, הראפר קומון, Finding Forever, שיצא בשנת 2007. כתוצאה מכך, הייתה חפיפה משמעותית בין המפגשים של השניים באולפן בנוגע לשני האלבומים. קומון הועיל בהלחנת השירים, בזמן שוסט הועיל בהפקת אלבומו של קומון.
כמו רוב החומרים לאורך אלבומו השלישי, כתיבת השיר מאופיינת בסיפור סיפורים וליריות מופשטת. בכל בית בשיר, קיצר וסט את שורותיו על מנת להעביר בצורה ישירה יותר את דאגותיו. באשר לראפ של וסט, לאחר שסייר בהופעות של להקות ארנה רוק אירופאיות כמו U2 והרולינג סטונז, החל לפשט כמה מהחרוזים שלו, כיוון שלא תמיד הצליח לטלטל קהל עם מילים מורכבות. הוא בחר מסירה לירית פחות מורכבת, הכוללת שורות הבנויות על סיסמאות אנמיות בעלות הקשר אוניברסלי יותר.
השיר מכיל שירה נוספת של הזמרת האוסטרלית קוני מיטשל (אנ') מלהקת הדאנס "Sneaky Sound System", וכן של זמרת הנשמה טוני ויליאמס. השיר אף כולל בסופו אינטרפולציה לבית של חברו של וסט, הראפר ג'יי זי, שהיה אמור להופיע בשיר. במהלך סוף השיר, מדקלם ג'יי זי בצקרה שורה מתוך שירו, "The Ruler's Back", הפותח את אלבומו, The Blueprint, שהופק על ידי וסט. וסט שינה את קצב דיקלומו של ג'יי זי, תוך שהשמיט מתוכו מילה, על מנת לשמור על קצבו של השיר.
הרכב השיר

השיר הוא שיר היפ הופ אפ-טמפו הנמשך כשלוש דקות ו-15 שניות. תוכנו הלירי והמוזיקלי של השיר הוא גם בהיר וגם ככה בגוון. בשיר אווירה שטופת שמש ואופטימית ברובה, אך גם זהירה וסנטימנטלית. השיר מכיל אלמנטים של מוזיקה אלקטרונית ואמביינט וכן קלידים של העידן החדש. עבור השיר השתמש וסט במכשיר אלקטרוני מינימליסטי המורכב מכלי מקלדת, מכונת תופים וקולות רקע.
לאחר פתיחתו הדלילה של השיר, עיבוד השיר הופך בפתאומיות לשכבה של קלידים עם הגעת הרפרן של השיר. השיר פשטני בפזמון העדין שלו, בו וסט חוזר על שם השיר כארבע פעמים. לאחר כל חזרה על שם השיר, נשמעים מזמורי מקהלה כמילוי אינסטרומנטלי עדין. ההוק של השיר שומר על הרמוניות ווקאליות מחוספסות בעזרת דגימות ווקאליות ללא מילים מהשיר "Someone Saved My Life Tonight" של אלטון ג'ון. סגנון הראפ של וסט חלקלק ואגרסיבי במיוחד בשלושת הבתים בשיר, המציגים בתוכם כולם כ-8 שורות. המסירה הלירית הישירה של וסט זורמת באופן איטי. לאחר הבית השלישי, השיר מעלה את עצמו מהרפרן לקולותיו של הראפר ג'יי זי, תוך שהוא משתמש במילים משירו, "The Ruler's Back". הקומפוזיציה המוזיקלית מגיע לסיומה בזיווג שירה נוסף של ג'יי זי בליווי ניגון סינתיסייזר.
מבחינה לירית, השיר הוא הצהרה מנצחת של הישג מקצועי וכלכלי. השיר ממשיך את נושא החינוך שהחל באלבומי האולפן הקודמים של וסט, The College Dropout ו-Late Registration. שני הפרקים הראשונים בטרילוגיית האלבומים המתוכננת של וסט, החלו במסלול החלו ברצועת היכרות המציגה מנהל בית ספר המתייג את וסט כ"אכזבה". לעומת זאת, השיר "Good Morning" מתחיל את האלבום Graduation כתיאור רמת ההצלחה של וסט בשני אלבומיו הראשונים, ובכך הוא ממשיך לקראת השלב הבא בקריירה שלו. בהתאם, וסט משתמש בפתיחת האלבום Graduation, כדי למסור כתובת התחלה אנמית. וסט הצהיר כי האלבום מתפקד כמו תזה, מה שמייצר אנלוגיה בה הוא משווה את המוזיקה שלו לאקדמיה. כמו כן, וסט משווה בשיר את ההתגברות על מכשולי החיים לסיום אוניברסיטה בצורה ישירה.
למרות היותו שיר מרומם, מילותיו של וסט הן אוורובוריות באופיין, והן בנויות על צניחה עצמית תחת ביקורת עצמית קשה, המציעים שכל הצלחה או הישג חדש יעניק לו סיבות נוספות לפקפק בעצמו. הליריות, הווידוי והמסירה של וסט מודגשים על ידי האיכות הפשוטה והקלילה של השיר. הבתים של השיר דנים בדאגות ליריות הקשורות לאנטי-אליטיזם. וסט מבקר את הריבוד המיוצר על ידי הומוגניזציה של מערכת החינוך האמריקאית. לצד הצהרות הניצחון המוטבציוניות, מילות השיר משלבות בתוכן שעשועי לשון ואזכורים רבים של תרבות הפופ. הם מתייחסים לשחקנית האמריקאית רוזי פרז, הסרט עשה את הדבר הנכון, פעיל זכויות השחורים האמריקאי מלקולם אקס, וכן לסרט הקלאסי משנות ה-80 בחזרה לעתיד.
ביקורות

לשיר הופנו ביקורות חיוביות, במיוחד מצד מבקרי המוזיקה העכשווית. ג'ון ווש מ-Hot Wash כינה את הרכבו המוזיקלי של השיר "מפואר", והרחיב כי "פעימות הנוירוטיות של הרצועה עשויות להוות את הרקע, אבל הדגימה הגבנית והטעימה מרימה את השיר בחוזקה לספקטרום הפופ". מגזין אנטרטיינמנט ויקלי ציין, "'Good Morning' החלק והנשגב הוא פשוט כל כך רענן ולא קשור - זה קניה שחי במרחב חלומי, טהור ויצירתי". נטלי וינר מבילבורד הגדירה את השיר כ"אחד מההמנונים המרוממים ביותר של וסט", ואמרה: "הסימפול של אלטון ג'ון בשילוב אנטי-הממסדיות של קניה, יגרום למישהו להרגיש טוב יותר עם חוסר התואר היחסי שלו". ג'סה פדניה מ-RapReview ראה את השיר כ"דרך חזקה להתחיל את האלבום". צ'ייס הופברגר מ-The Austin Chronicle העניק שבחים לאופן החדשני בו מסמפל וסט את אלטון ג'ון לצורך הפקת השיר. בן תומפסון מהאובזרבר ציין את השיר כאחד מחמשת השירים הטובים ביותר מתוך האלבום.
בריאן צ'אן מהמישיגן דיילי טען כי השיר "הוא בין מיטב ההפקות של וסט, ומשלב יללות גוספל, סינתיסייזרים, מיתרים ובס מוחץ עצמות". ג'ף פרלה מ-Sound & Vision ראה את השיר כהדגמה כיצד וסט "ממשיך להקפיץ את ההיפ-הופ לתחומים חדשים מרתקים ואומנותיים". מגזין RWD ציין את השיר כאחד מהשירים הטובים ביותר מהאלבום Graduation. מגזין רולינג סטון שיבח את האזכור למלקולם אקס בשיר והגדיר אותו כ"בדיחה קלאסית".
וידאו קליפ

אף על פי שלא יצא כסינגל, הופק לשיר וידאו קליפ מונפש של כשלוש דקות. את הווידאו קליפ ביים האמן העכשווי היפני טאקאשי מורקמי. מורקמי גויס על ידי וסט כדי לפקח על הכיוון האמנותי של האלבום Graduation והסינגלים הנלווים אליו. שיתוף הפעולה התפתח לראשונה כאשר וסט ביקר בסטודיו של מורקמי, "Kaikai Kiki Co", במהלך טיול קצר בטוקיו, במסגרת סיבוב הופעות ביפן. הווידאו קליפ המונפש הקצר מכיל בתוכו תמונות פסטל מבריקות וצבעוניות הלקוחות מתנועת האמנות הפוסט-מודרנית של מורקמי, "סופרפלאט".
הסיפר של הווידאו קליפ מתרכז בדוב הצעצוע האנתרופומורפי של וסט, "Dropout Bear". הדוב הופיע לראשונה כשהוא יושב בזלזול על סט ריק של מלבני התעמלות, לבוש מכנסי ג'ינס רחבים וז'קט קורדרוי בעטיפת אלבום הבכורה של וסט, The College Dropout. בהמשך הוא הופיע גם בעטיפת אלבומו השני, Late Registration. בקליפ, ה-"Dropout Bear" משמש כגיבור הראשי, בעוד מסעו מתרחש ברחבי מטרופולין עתידני המכונה "יוניברס סיטי". הדוב מתמודד עם מגוון מעצורים ומתגבר על סדרה של ניסויים ותלאות כאשר הוא רץ ברחבי העיר במאמץ להגיע בזמן לקמפוס המללכה שלו, כדי להשתתף בטקס הסיום שלה.
נכון ליוני 2021, מונה הצפיות של הקליפ באתר יוטיוב עומד על כ-61 מיליון.
Larks' Tongues in Aspic

Larks' Tongues in Aspic (בתרגום חופשי לעברית: לשונות עפרוניים ברוטב קרוש) הוא אלבום האולפן החמישי של להקת הרוק המתקדם, קינג קרימזון. האלבום יצא בשנת 1973.
האלבום הוא הראשון שבו ניגן ההרכב החדש של הלהקה - רוברט פריפ, מייסד הלהקה, שנשאר לאורך כל תקופות והרכבי הלהקה, ג'ון וטון (גיטרת בס), ביל ברופורד, המתופף לשעבר של להקת יס, דייוויד קרוס (ויולה) וג'אמי מויר (כלי הקשה). זהו גם אלבום שבו התארח התמלילן, ריצ'רד פאלמר-ג'יימס שהחליף את פיטר סינפילד.
האלבום נפתח בחלקה הראשון של יצירת הנושא, שנמשך 13 דקות, ולאחריו מגיעות שלוש יצירות בעלות מילים: Book of Saturday, Exiles ו-Easy Money. אחריהן באות שתי יצירות אינסטרומנטליות: The Talking Drum והחלק השני של יצירת הנושא שנמשך 7 דקות.
יצירת הנושא הארוכה Larks' Tongues in Aspic חולקה לשני חלקים שמופיעים ברצועה הראשונה והאחרונה של האלבום. חלק שלישי יצא באלבום Three of a Perfect Pair משנת 1984, וחלק רביעי יצא באלבום The ConstruKction of Light משנת 2000. חלק חמישי ומסיים יצא באלבום The Power to Believe, משנת 2004, תחת השם Level Five. היצירה מאופיינת בז'אנרים כמו: רוק מתקדם, רוק ניסיוני, הארד רוק והבי מטאל. להקת הפרוגרסיב מטאל דרים ת'יאטר עשתה גרסת כיסוי לחלק השני באלבומם Black Clouds & Silver Linings ברצועות הבונוס.
רשימת הקטעים

| צד א> מס' | צד א> שם | צד א> משך | צד א>  | צד א>  | צד א>  | צד א>  | צד א>  | צד א>  | צד א>  |
| --- | --- | --- | --- | --- | --- | --- | --- | --- | --- |
| 1. | Larks' Tongues in Aspic, Part One  | 13:36 |  |  |  |  |  |  |  |
| 2. | Book of Saturday  | 2:53 |  |  |  |  |  |  |  |
| 3. | Exiles  | 7:40 |  |  |  |  |  |  |  |
| צד ב> מס' | צד ב> שם | צד ב> משך | צד ב>  | צד ב>  | צד ב>  | צד ב>  | צד ב>  | צד ב>  | צד ב>  |
| --- | --- | --- | --- | --- | --- | --- | --- | --- | --- |
| 4. | Easy Money  | 7:54 |  |  |  |  |  |  |  |
| 5. | The Talking Drum  | 7:26 |  |  |  |  |  |  |  |
| 6. | Larks' Tongues in Aspic, Part Two  | 7:07 |  |  |  |  |  |  |  |
ביצוע

רוברט פריפ - גיטרה, מלוטרון, פסנתר חשמלי
ג'ון וטון - שירה, גיטרת בס, פסנתר אקוסטי
ביל ברופורד - תופים
דייוויד קרוס - כינור, ויולה, מלוטרון, חליל צד, פסנתר חשמלי
ג'יימי מויר - כלי הקשה
עם:
ריצ'רד פאלמר-ג'יימס - פזמונאי
EA Tiburon

|  נתונים כלליים |
| --- | --- |
 סוג:  חברת בת של Electronic Arts
 מייסדים:  Electronic Arts
 תקופת הפעילות:  1994–הווה (כ־30 שנה)
 חברת אם:  Electronic Arts 
 מיקום המטה:  מייטלאנד, פלורידה, ארצות הברית
 בעלות:  Electronic Arts
 ענפי תעשייה:  פיתוח משחקי וידאו
 מוצרים עיקריים:  Madden NFL 
  
 דף הבית של החברה (באנגלית)
 
EA Tiburon היא חברה לפיתוח משחקי וידאו הממוקמת במייטלאנד שבפלורידה שבארצות הברית. החברה היא חברת בת של Electronic Arts.
משחקים שפותחו על ידי החברה > סדרת Madden NFL

Madden NFL '94
Madden NFL '96
Madden NFL 97
Madden Football 64
Madden NFL 98
Madden NFL 99
Madden NFL 2000
Madden NFL 2001
Madden NFL 2002
Madden NFL 2003
Madden NFL 2004
Madden NFL 2005
Madden NFL 06
Madden NFL 07
Madden NFL 08
Madden NFL 09
Madden NFL 10
Madden NFL 11
Madden NFL Football
Madden NFL 12
Madden NFL 13
Madden NFL 21
משחקים שפותחו על ידי החברה > סדרת NFL Head Coach

EA Sports Fantasy Football
NFL Head Coach 09
משחקים שפותחו על ידי החברה > סדרת NCAA Football

NCAA Football 2004
NCAA Football 2005
NCAA Football 06
NCAA Football 07
NCAA Football 08
NCAA Football 09
NCAA Football 10
NCAA Football 11
NCAA Football 12
NCAA Football 13
משחקים שפותחו על ידי החברה > סדרת EA Sports NASCAR

NASCAR Thunder 2004
NASCAR 2005: Chase for the Cup
NASCAR SimRacing
NASCAR 06: Total Team Control
NASCAR 07
EA Sports NASCAR Racing
NASCAR 08
NASCAR 09
NASCAR Kart Racing
משחקים שפותחו על ידי החברה > סדרת Tiger Woods PGA Tour

Tiger Woods PGA Tour 08
Tiger Woods PGA Tour 09
Tiger Woods PGA Tour 10
Tiger Woods PGA Tour 11
Tiger Woods PGA Tour 12
Tiger Woods PGA Tour 13
Tiger Woods PGA Tour 14
משחקים שפותחו על ידי החברה > סדרת NFL Street

NFL Street
NFL Street 3
משחקים שפותחו על ידי החברה > סדרת Superman Returns

Superman Returns
Superman Returns: Fortress of Solitude
משחקים שפותחו על ידי החברה > משחקים אחרים

NBA Live 13
EA Sports MMA
EA Sports GameShow
NFL Tour
Soviet Strike
Nuclear Strike
MechWarrior 3050
Arena Football: Road to Glory
GoldenEye: Rogue Agent (גרסת הנינטנדו DS)
Henry Hatsworth in the Puzzling Adventure
Live Magic

Live Magic הוא אלבום הופעה חיה של להקת הרוק הבריטית קווין. האלבום הוקלט בעת מסע אירופאי המוכר בשם Magic European tour ויצא באירופה ב-1 בדצמבר 1986 ובארצות הברית בשנת 1996. האלבום ספג ביקורות רבות מצד מעריצי הלהקה בשל עריכה מסיבית שעברו השירים, לדוגמה, החלק האופראי קוצץ מהשיר Bohemian Rhapsody ואילו השיר "I Want to Break Free" קוצץ עד שנשאר ממנו בית אחד ופזמון. רוב השירים הוקלטו בהופעת הלהקה בפארק נבוורת'.
רשימת השמעה

| מס' | שם | כותב(ים) | אלבום מקורי | משך |
| --- | --- | --- | --- | --- |
| 1. | One Vision (פארק נבוורת', סטיבנג', אנגליה, 9 באוגוסט 1986)   | פרדי מרקיורי, בריאן מיי, רוג'ר טיילור, ג'ון דיקון | A Kind of Magic (1986) | 5:09 |
| 2. | Tie Your Mother Down (פארק נבוורת', סטיבנג', אנגליה, 9 באוגוסט 1986)   | מיי | A Day at the Races (1976) | 2:59 |
| 3. | Seven Seas of Rhye (פארק נבוורת', סטיבנג', אנגליה, 9 באוגוסט 1986)   | מרקיורי | Queen II (1974) | 1:21 |
| 4. | A Kind of Magic (אצטדיון העם, בודפשט, הונגריה, 27 ביולי 1986)   | טיילור | A Kind of Magic (1986) | 5:29 |
| 5. | Under Pressure  | מרקיורי, מיי, טיילור, דיקון, דייוויד בואי | Hot Space (1982) | 3:49 |
| 6. | Another One Bites the Dust (פארק נבוורת', סטיבנג', אנגליה, 9 באוגוסט 1986)   | דיקון | The Game (1980) | 5:51 |
| 7. | I Want to Break Free (פארק נבוורת', סטיבנג', אנגליה, 9 באוגוסט 1986)   | דיקון | The Works (1984) | 2:40 |
| 8. | Is This the World We Created...? (אצטדיון ומבלי, לונדון, אנגליה, 11 ביולי 1986)   | מרקיורי, מיי | The Works (1984) | 1:30 |
| 9. | Bohemian Rhapsody (פארק נבוורת', סטיבנג', אנגליה, 9 באוגוסט 1986)   | מרקיורי | A Night at the Opera (1975) | 4:42 |
| 10. | Hammer to Fall (אצטדיון ומבלי, לונדון, אנגליה, 11 ביולי 1986)   | מיי | The Works (1984) | 5:20 |
| 11. | Radio Ga Ga (פארק נבוורת', סטיבנג', אנגליה, 9 באוגוסט 1986)   | טיילור | The Works (1984) | 4:27 |
| 12. | We Will Rock You (פארק נבוורת', סטיבנג', אנגליה, 9 באוגוסט 1986)   | מיי | News of the World (1977) | 1:33 |
| 13. | Friends Will Be Friends (פארק נבוורת', סטיבנג', אנגליה, 9 באוגוסט 1986)   | מרקיורי, דיקון | A Kind of Magic (1986) | 1:09 |
| 14. | We Are the Champions (פארק נבוורת', סטיבנג', אנגליה, 9 באוגוסט 1986)   | מרקיורי | News of the World (1977) | 2:01 |
| 15. | God Save the Queen (פארק נבוורת', סטיבנג', אנגליה, 9 באוגוסט 1986; גרסת כיסוי לשיר עממי)   | עממי | A Night at the Opera | 1:19 |
I Didn't Change My Number

| --- | --- |
 שיר בביצוע בילי אייליש
 מתוך האלבום Happier Than Ever
 יצא לאור:  30 ביולי 2021
 שפה:  אנגלית
 אורך:  2:38
 חברת תקליטים:  דארק-רום • אינטרסקופ
 כתיבה:  בילי אייליש, פיניאס או'קונל
 הפקה:  פיניאס או'קונל
"I Didn't Change My Number" (בעברית: "לא שיניתי את המספר שלי") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.
רקע ופרסום

השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "I Didn't Change My Number" היא הרצועה השנייה מתוך אלבומה השני של אייליש, Happier Than Ever. בתחילת השיר, נשמעות נביחות של הכלב של אייליש, שארק. פיניאס, אחיה, רמז על כך שהנביחות יישמעו באחת הרצועות, בטרם יציאת האלבום. בריאיון ל-"Open House party", אישרה אייליש כי במקור היה אמור השיר להיקרא "Laura".
ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-111 מיליון השמעות.
ביקורות

השיר זכה לביקורות חיוביות ולשבחים רבים מצד המבקרים. ליסה רייט ממגזין DIY כינתה את השיר "יורשו הרוחני של 'Bad guy'" (להיטה הגדול של אייליש, מתוך אלבום הבכורה שלה), וכתבה כי השיר הוא בעל "טון ווקאלי מפתה ועוצמתי". באתר "AllMusic", צוין השיר, יחד עם הסינגלים "Therefore I Am" ו-"Lost Cause" כשירים המעניקים לאלבום "אווירת טריפ-הופ נוסטלגית" ומשמשים כ"הסחות דעת שובבות" מהבלדות הרגועות שבאלבום.
רבים ממבקרי המוזיקה ציינו לחיוב את הפקת השיר. אלכס מקלוי מהעיתון המקוון "The A.V. Club" שיבח את אחיה של אייליש, פיניאס או'קונל, שהפיק את השיר, ואת השילוב בין המוזיקה האלקטרונית ומוזיקת הטראפ שבשיר. במגזין "Clash" נכתב על השיר: "'I Didn't Change My Number' הוא שיר לחישות על חרטה, אבל הקול שבו - מלא בעדינות, ומתאזן הודות לקצב הטראפ וההיפ הופ המודרני של השיר".
על אף הביקורות החיוביות, סבר טים סנטז מהאתר "Beats Per Minute" כי השיר "מרגיש ריק למדי מבחינה נושאית, בהשוואה ל-'Goldwing' (רצועה אחרת מתוך האלבום)".
ביקורות > דירוגים

| ארגון | רשימה | מיקום | מקור |
| --- | --- | --- | --- |
| MTV אוסטרליה | כל 50 שיריה של בילי אייליש, מדורגים | 42 |  |
| The Tab | דירוג כל 48 שיריה של בילי אייליש, מהגרוע עד הטוב ביותר | 34 |  |
| בילבורד | 16 השירים באלבום Happier Than Ever, מדורגים | 10 |  |
הופעות

ב-5 באוגוסט 2021, ביצעה אייליש את השיר בהופעה חיה, בלייב לאנג' של BBC רדיו 1.
קרדיטים

בילי אייליש – שירה, כתיבה, הפקה קולית
פיניאס או'קונל – שירה, כתיבה, הפקה, הנדסה, בס, הנדסת תופים, סינתיסייזר, עיבוד ווקאלי
דייוויד קוץ' – הנדסת מאסטרינג
רוב קינלסקי – הנדסת מיקס
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 ביולי 2021 | הזרמת מוזיקה • הורדה דיגיטלית | דארק-רום • אינטרסקופ |  |
Live Killers

Live Killers הוא אלבום הופעה כפול של להקת הרוק הבריטית קווין. האלבום הוקלט בעת סיבוב ההופעות האירופאי של קווין לקידום האלבום Jazz, בין ינואר למרץ 1979 ויצא ב-26 ביוני 1979. האלבום הופק ועבר עיבוד באולפן הפרטי של הלהקה, אולפני מאונטיין, במונטרה שבשווייץ.
הגיטריסט בריאן מיי והמתופף רוג'ר טיילור חשפו בתוכנית רדיו בארצות הברית שהלהקה לא הייתה מרוצה מהעיבוד הסופי. למרות זאת האלבום הגיע למקום ה-3 במצעד האלבומים הבריטי, למקום ה-16 במצעד הבילבורד 200 ולמעמד של אלבום פלטינה בארצות הברית. בשנת 1985 הוציאה חברת התקליטים אלקטרה רקורדס גרסה ערוכה וקצרה יותר של האלבום בשם Queen Live, מחוץ לארצות הברית, אירופה וקנדה.
רשימת השירים

| צד א'> מס' | צד א'> שם | צד א'> כותב(ים) | צד א'> אלבום מקורי | צד א'> משך | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | We Will Rock You (גרסה מהירה)   | בריאן מיי | News of the World | 3:29 |  |  |  |  |  |
| 2. | Let Me Entertain You  | פרדי מרקיורי | Jazz | 3:04 |  |  |  |  |  |
| 3. | Death on Two Legs (Dedicated to...)  | מרקיורי | News of the World | 3:32 |  |  |  |  |  |
| 4. | Killer Queen  | מרקיורי | Sheer Heart Attack | 1:59 |  |  |  |  |  |
| 5. | Bicycle Race  | מרקיורי | Jazz | 1:29 |  |  |  |  |  |
| 6. | I'm in Love with My Car  | רוג'ר טיילור | A Night at the Opera | 2:01 |  |  |  |  |  |
| 7. | Get Down, Make Love  | מרקיורי | News of the World | 4:31 |  |  |  |  |  |
| 8. | You're My Best Friend  | ג'ון דיקון | A Night at the Opera | 2:07 |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> אלבום מקורי | צד ב'> משך | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Now I'm Here  | מיי | Sheer Heart Attack | 8:44 |  |  |  |  |  |
| 2. | Dreamer's Ball  | מיי | Jazz | 3:42 |  |  |  |  |  |
| 3. | Love of My Life  | מרקיורי | A Night at the Opera | 4:59 |  |  |  |  |  |
| 4. | '39  | מיי | A Night at the Opera | 3:26 |  |  |  |  |  |
| 5. | Keep Yourself Alive  | מיי | Queen | 4:03 |  |  |  |  |  |
| צד> מס' | צד> שם | צד> כותב(ים) | צד> אלבום מקורי | צד> משך | צד>  | צד>  | צד>  | צד>  | צד>  |
| --- | --- | --- | --- | --- | --- | --- | --- | --- | --- |
| 1. | Don't Stop Me Now  | מרקיורי | Jazz | 4:28 |  |  |  |  |  |
| 2. | Spread Your Wings  | דיקון | News of the World | 5:14 |  |  |  |  |  |
| 3. | Brighton Rock  | מיי | Sheer Heart Attack | 12:13 |  |  |  |  |  |
| צד> מס' | צד> שם | צד> כותב(ים) | צד> אלבום מקורי | צד> משך | צד>  | צד>  | צד>  | צד>  | צד>  |
| --- | --- | --- | --- | --- | --- | --- | --- | --- | --- |
| 1. | Mustapha" / "Bohemian Rhapsody  | מרקיורי | Jazz / A Night at the Opera | 5:51 |  |  |  |  |  |
| 2. | Tie Your Mother Down  | מיי | A Day at the Races | 3:43 |  |  |  |  |  |
| 3. | Sheer Heart Attack  | טיילור | News of the World | 3:36 |  |  |  |  |  |
| 4. | We Will Rock You  | מיי | News of the World | 2:48 |  |  |  |  |  |
| 5. | We Are the Champions  | מרקיורי | News of the World | 3:27 |  |  |  |  |  |
| 6. | God Save the Queen (גרסת כיסוי לשיר עממי)   | עממי | A Night at the Opera (גרסת קווין) | 1:33 |  |  |  |  |  |